Cinîyî dewa Avşînî ya herêma Elegezî ya Armenîstanî de kom bîyî û înan bi wesîleya 25ê terşîna peyêne beyanatêk weşana.
Çalakîye de posterê Rayberê Şarê Kurdî Abdullah Ocalanî, Hevrîne Xelef û alaya PAJKî ameyî berzkerdene. Nameyê Yewîya Cinîyan ê Azadan a Armenîstanî ser o Çîçeke Rizgar qisey kerd. Beyanatî de ame vîrvistene ke bi rayberîya cinîyan ê Rojawanî destkewteyê pîlî ameyî girewtene û ame vatene: "Rejîmê AKP-MHPyî hêzo ke nê destkewteyî girewtî vera sîstemê xo sey tehlûke vîneno. Coka hêrişê cinîyan keno ke cayêkî de zî cinîyê mebê wayîrê hêzî. La ma do têkoşînê xo ra gamêke apey nêerzê. Hêrişê cinîyan hêrişê her kesî yo."Beyanatî de ame parekerdene ke ê xoverdayîşê cinîyan her ca de pîl bikê.
